
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 695 

8 Αυγούστου 1997 



ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χωροθέτηση και οικιστική καταλληλότητα της έκτα¬ 
σης ιδιοκτησίας «ΓΚΕΖΑ ΕΛΛΑΣ Ε.Π.Ε.» στη θέση 
«Κριθαροχώραφα» Κοινότητας Μεταμόρφωσης Ν. 
Χαλκιδικής. 1 

Αναγνώριση Δημοτικής οδού που συνδέει το σχέδιο 
πόλεως Καστελλίου, Κισσάμου, με τον οικισμό Άνω 
Πύργου, Κισσάμου, ως κύριας Δημοτικής. 2 

Τοπικό Ρυμοτομικό για ανέγερση «Ειδικού κτιρίου»της 
«ΕΛΕΠΑΑΠ» στην περιοχή Χρυσοπηγής Κ. Νερο¬ 
κούρου Ν. Χανίων. 3 


ΠΟΛΕΟΔΟΜΙΑ 


ΑΠΟΦΑΣΕΙΣ 

Αριθ. 1180 (1) 

Χωροθέτηση και οικιστική καταλληλότητατης έκτασης ιδιο¬ 
κτησίας «ΓΚΕΖΑ ΕΛΛΑΣ Ε.Π.Ε.» στην θέση «Κριθα- 
ροχώραφα» Κοινότητας Μεταμόρφωσης Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των παρ. 1,2, 3, του άρθρου 29 του Ν. 
1947/91 «Απλούστευση φορολογικών διαδικασιών και άλ¬ 
λες ρυθμίσεις» (Α' 70) όπως η παρ. 1 συμπληρώθηκε με 
την παρ. 7 του άρθρου 6 και την παρ. 9 του άρθρου 8 του 
Ν. 2052/1992 (Α' 940). 

2. Τις διατάξεις του άρθρου 1 της 71076/7351 /24.6.1991 
απόφασης του Υπ. Περιβάλλοντος, Χωροταξίας και Δη μ. 
Έργων «Απαιτούμενα δικαιολογητικά για την έκδοση της 
απόφασης Οικιστικής καταλληλότητας και για την έγκρι¬ 
ση της Π.Μ. του άρθρου 29του Ν. 1947/1991 και σχετικές 
ρυθμίσεις (Β'492). 

3. Τις διατάξεις του Π.Δ. 373/95 «Συγχώνευση των Υπ. 
Προεδρίας της Κυβέρνησης και Εσωτερικών, Δημόσιας 
Διοίκησης και Αποκέντρωσης και καθορισμός των αρμο¬ 
διοτήτων τους» (Α' 201). 


4. Τις διατάξεις του άρθρου 29 Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως αυ¬ 
τό προστέθηκε με το άρθρο 27 του Ν. 2081 /1992 (Α' 154). 

5. Τις διατάξεις της παρ. β του άρθρου 1 του Π. Δ/τος 
130/17.5.96 «Μεταβίβαση αρμοδιοτήτων στο Γεν. Γραμ¬ 
ματέα της Περιφέρειας Κ. Μακεδονίας» (Α' 94). 

6. Τις διατάξεις της παρ. 16 του άρθρου 24 του Ν. 
2508/13.6.97 (ΦΕΚ 124 Α') «βιώσιμη οικιστική ανάπτυξη 
των πόλεων και οικισμών της χώρας και άλλες διατάξεις». 

7. Τις από 16.6.94 και 14.2.9.95 αιτήσεις του Πολ. μηχα¬ 
νικού Τζίτζιου Ιωάννη ως εκπροσώπου της «ΓΚΕΖΑ ΕΛΛΑΣ 
Ε.Π.Ε.». 

8. Την 14.234/1993 Δήλωση του Γκερετ - Ούλ ριχ 
Ζαμπορόβσκι ενώπιον της συμβολαιογράφου Θεσ/νίκης 
Σοφίας Μουρατίδου - Ζαχαριάδου. 

9. Το Α.Π. 27988/20.10.98 έγγραφο της Δ/νσης 
Γεωργίας της Ν.Α. Χαλκιδικής του ΥΠΕΧΩΔΕ. 

10. Την υπ’ αριθμ. 1766/4707/19.4.96 γνωμοδότηση της 
Δ/νσης Χωροταξίας (τμήμα Δ) του ΥΠΕΧΩΔΕ. 

11. Την υπ’ αριθμ. 39750/1524/14.2.95 γνωμοδότηση 
της Δ/νσης Περιβαλλοντικού Σχεδιασμού του ΥΠΕΧΩΔΕ. 

12. Την υπ’ αριθμ. 30179/66γ/3.2.95 γνωμοδότηση για 
τη γεωλογική καταλληλότητα της έκτασης της Δ/νσης 
Ο.Κ.Κ. τμήμαγ. 

13. Την 34/94 Απόφαση του Κοινοτικού Συμβουλίου 
Μεταμόρφωσης. 

14. Το υπ’ αριθμ. 4160/8.11.93 έγγραφο του Δασα¬ 
ρχείου Πολυγύρου. 

15. Το υπ’ αριθμ. 7732/15.10.93 έγγραφο της ΙΣΤ' 
Εφορείας Προϊστορικών και Κλασσικών Αρχαιοτήτων. 

16. Το υπ’ αριθμ. 2241/25.10.93 έγγραφο της 10ης 
Εφορείας Βυζαντινών Αρχαιοτήτων. 

17. Το υπ’ αριθμ. 1504/16.11.93 έγγραφο της 4ης Εφο¬ 
ρείας Νεωτέρων Μνημείων. 

18. Το υπ’ αριθμ. ΕΠΑ 1460/25.10.93 έγγραφο της 
Δ/νσης Πολεοδομίας Πολυγύρου. 

19. Το από 4.5.95 Υπ. Σημείωμα της Δ/νσης Πολεοδ. Σχε- 
διασμού. 

20. Το υπ’ αριθμ. οικ. 7182/2580/11.3.97 διαβιβαστικό 
της Δ/νσης Πολεοδομικρύ Σχεδιασμού του ΥΠΕΧΩΔΕ. 

21. Τα υπόλοιπα στοιχεία του φακέλλου. 

22. Την από 8.7.97 Εισήγηση προς το Περιφερειακό 
Συμβούλιο ΠΕ.ΧΩ. Κ. ΜακεδονίαςτηςΔΙ.ΠΕ.ΧΩ. 

23. Την από 8.7.97 γνωμοδότηση του Περιφερειακού 

Συμβουλίου ΠΕ.ΧΩ. Κ. Μακεδονίας. 

24. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

Α. Εγκρίνεται η χωροθέτηση και η οικιστική καταλληλό¬ 
τητα ενιαίας έκτασης 74 στρ. βάσει τωντίτλωνκαι 76 στρ. 
σύμφωνα με καταμέτρηση ιδιώτη μηχ. I. Τζίτζιου ιδιοκτη¬ 
σίας της «ΓΚΕΖΑ ΕΛΛΑΣ Ε.Π.Ε.» που βρίσκεται στη θέση 
«Κριθαροχώραφο» Κοινότητας Μεταμόρφωσης Ν. Χαλκι¬ 
δικής, όπως φαίνεται με στοιχεία ΑΒΓΔΕΖΗΛΜΝΞΟ 
Π ΡΣΤΥΥ1 Υ2Υ3Υ4 Υ5 Υ6 Υ6 Φ X Ψ Ω στο σχετικό πρω¬ 
τότυπο διάγραμμα σε κλ. 1:2000 που θεωρήθηκε από τον 
Δ/ντήτηςΔΙΠΕΧΩ Κ. Μακεδονίας και που αντίτυπό του, σε 
φωτοσμίκρυνση δημοσιεύεται μετηνπαρούσα απόφαση, 
για την εξυπηρέτηση α) αμιγούς κατοικίας, όπως προσ¬ 
διορίζεται από το άρθρο 2 του από 23.2.87 Π. Δ/τος (Δ' 
166) και β) γενικής κατοικίας σε ποσοστό μέχρι 20% της 
συνολικής έκτασης, όπως προσδιορίζεται από το άρθρο 3 
του παραπάνω Π. Δ/τος. 

Β. Οι λοιποί όροι και προϋποθέσεις ορίζονται ως εξής: 

1 - Το ποσοστό της έκτασης το οποίο διατίθεται για χώ¬ 
ρους κοινωφελείς κοινόχρηστους, καθορίζεται σε 50%. 

2. α. Συντελεστής δόμησης στο σύνολο της έκτασης 
(0,15) δέκα πέντε εκατοστά. 

β. Συντελεστής δόμησης των οικοπέδων τρία δέκατα 
(0,3). 

3. Μέγιστος αριθμός ορόφων των κτιρίων δύο (2) με μέ¬ 
γιστο επιτρεπόμενο ύψος αυτών οκτώ και μισό (8,5) μέ¬ 
τρα, συμπεριλαμβανομένης σ’ αυτό και της κεραμοσκε- 
πούς στέγης, η οποία είναι υποχρεωτική. 

4. Μέγιστη πυκνότητα 5 άτομα/στρέμμα. 

5. Εναρμόνιση των κτισμάτων με τις υφιστάμενες κλί¬ 
σεις του εδάφους. 

6. Οι κατασκευαστές (κύρια και βοηθητικά κτίσματα, 
περιφράξεις διαμορφώσεις κοινοχρήστων χώρων κ.λπ) 
θα πρέπει ν’ ακολουθήσουν από μορφολογικής ογκοπλα- 
στικής και γενικότερα αρχιτεκτονικής οργάνωσης τα πρό¬ 
τυπα της παραδοσιακής αρχιτεκτονικής της περιοχής και 
τους γενικούς όρους δόμησης της Ε.Χ.Μ. Ν. Χαλκιδικής 
(απαγόρευση χρήσης συνεχών εξωστών, μορφολογικών 
στοιχείων ξένων προς την παράδοση και το φυσικό περι¬ 
βάλλον, έλεγχος μορφολογίας και χρωματικής οργάνω¬ 
σης των κατασκευών. 

7. Να απομονωθούν με ζώνη πρασίνου οι χώροι στάθε- 
μευσης και οι χώροι επεξεργασίας και διάθεσης των υ¬ 
γρών αποβλήτων. 


8. Να διατηρηθεί η φυσική υπάρχουσα βλάστηση εντός 
του οικοπέδου (ελιές κωνοφόρα δένδρα) και να δήμιουρ- 
γηθεί ζώνη πρασίνου ικανού πλάτους - με υψηλόκορμα 
δένδρα και εναλλάξ θάμνους διαφόρου ύψους προς την 
πλευρά του υδροβιότοπου. 

9. Το εσωτερικό δίκτυο προτείνεται ως επί το πλείστον 
ν’ αποτελείται από πεζοδρόμους με μικρές ασφαλτικές ε¬ 
πιφάνειες, έργα φύτευσης χλοοτάπητα και καλωπιστικών 
φυτών (θάμνων και δένδρων) με σκοπό την εξασφάλιση 
της ομαλής απορρόφησης και απομάκρυνσης των βρόχι¬ 
νων νερών, σε συνδυασμό βέβαια και με ένα δίκτυο απο¬ 
χέτευσης όμβριων υδάτων. 

10. Να εφαρμοσθούν οι προϋποθέσεις που τίθενται στο 
Α.Π. 30179/66γ/3.2.95 έγγραφο της Δ/νσης Ο.Κ.Κ. του 
ΥΠΕΧΩΔΕ (Γεωλογική - Γεωτεχνική καταλληλότητα). 

11 ■ Η αγροτική οδός που εξασφαλίζει την πρόσβαση 
στην έκταση του οικισμού θα πρέπει να διαμορφωθεί και 
να εξασφαλισθεί με ελάχιστο πλάτος ΙΟμ. 

12. Απαγορεύεται η κατασκευή κτιρίων επί ρϊΐοΐίε. 

13. Απαιτείται έγκριση περιβαλλοντικών όρων του άρ¬ 
θρου 9 της 69269/5387/24.10.90 (Β' 678) Κ.Υ.Α. Για την έ¬ 
γκριση αυτή απαιτείται μελέτη περιβαλλοντικών επιπτώ¬ 
σεων τύπου Β του πίνακα 2 του άρθρου 16 της παραπάνω 
Κ.Υ.Α. 

14. Για την έγκριση περιβαλλοντικών όρων απαιτείται ε¬ 
γκεκριμένη από την Δ/νση Υγιεινής του Νομού μελέτη ε¬ 
πεξεργασίας και διάθεσης υγρών αποβλήτων σύμφωνα 
με τις κείμενες υγειονομικές διατάξεις. 

15. Η μονάδα επεξεργασίας υγρών αποβλήτων να κα- 
τασκευασθείκαι να λειτουργεί σύμφωνα με τις ισχύουσες 
υγειονομικές διατάξεις ως προς τη θέση, απόδοση και 
διάθεση των υγρών αποβλήτων. 

16. Προ της έγκρισης της πολεοδ. μελέτης υποβάλλεται 
μελέτη ύδρευσης - αποχέτευσης για έγκριση στην αρμό¬ 
δια Τεχνική Υπηρεσία Δήμων και Κοινοτήτων (Τ.Υ.Δ.Κ.). 

17. Έγκριση της πολεοδμικής μελέτης από την αρμόδια 
Δευτεροβάθμια Ε.Π.Α.Ε. τηςΔΙ.ΠΕ.ΧΩ. Κ. Μακεδονίας. 

Π Η ισχύς της παρούσης απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Ιουλίου 1997 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

Αοιθ. ΟΙΚ.4862/3351 (2) 

Αναγνώριση Δημοτικής οδού που συνδέει το σχέδιο πό- 
λεως Καστελλίου, Κισσάμου, με τον οικισμό Άνω Πύ¬ 
ργου, Κισσάμου, ως κύριας Δημοτικής. 

Η ΝΟΜΑΡΧΗΣ ΧΑΝΙΩΝ 

Έχοντας υπόψη: 

1. Τις διατάξεις του Π.Δ. 24.5.85 (Φ.Ε.Κ. 270Δ/31.5.85) 
και ειδικότερα της παραγρ. 2 του άρθρου 1. 

2. Τη με αριθμό 167/95 απόφαση του Δημοτικού Συμ¬ 
βουλίου Κισσάμου. 

3. Το με αριθμό 11/97 (θέμα 2ο) πρακτικό του Συμβου¬ 
λίου X.Ο.Π., Ν. Χανίων, αποφασίζουμε: 

1. Αναγνωρίζουμε σαν κύρια δημοτική οδό αυτή που 
συνδέει το σχέδιο πόλεως Καστελλίου, Κισσάμου με τον 
προτού ’23 οικισμό Άνω Πύργο Κισσάμου, όπως αυτή ση¬ 


μειώνεται με στοιχεία Α - Β' στο συνοδευτικό της απόφα¬ 
σης αυτής απόσπασμα χάρτη 1:5000 το θεωρημένο από 
τον Προϊστάμενο της Δ/νσης Πολεοδομίας της Νομα- 
ρχιακής Αυτοδιοίκησης Χανίων με ημερομηνία 19.6.97. 

2. Στην οδό αυτή έχουν εφαρμογή οι διατάξεις της πα- 
ραγρ. 2 ατού άρθρου 1 του από 24.5.85 Π.Δ. (Φ Ε Κ 
270Δ/85). 

3. Η απόφαση αυτή δεν προκαλεί δαπάνες σε βάρος του 
Κρατικού προϋπολογισμού ούτε του προϋπολογισμού 
του Δήμου Κισσάμου. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 10 Ιουλίου 1997 

Η Νομάρχης κ.α.α. 

ΙΩΑΝΝΗΣ ΚΛΩΝΙΖΑΚΗΣ 

Αριθ. Ο1Κ.4320/3354 (3) 

Τοπικό Ρυμοτομικό για ανέγερση «Ειδικού κτιρίου» της 
«ΕΛΕΠΑΑΠ» στην περιοχή Χρυσοπηγής Κ. Νερο¬ 
κούρου Ν. Χανίων. 

Η ΝΟΜΑΡΧΗΣ ΧΑΝΙΩΝ 

Έχοντας υπόψη: 

1. Τις διατάξεις του Ν. 1337/83 «οικιστικός νόμος» και 
ειδικότερα το άρθρο 26 αυτού όπως τροποποιήθηκε με 
τηνπαράγρ. 13 του άρθρου 8του Ν. 1512/85. 

2. Η με αριθμ. πρωτ. Δ/νσης Πολεοδομίας Χανίων 
738/12.2.96 αίτηση Ελληνικής Εταιρείας Προστασίας και 
Αποκαταστάσεως Αναπήρων Παίδων (ΕΛΕΠΑΑΠ). 

3. Το με αριθμό 11/97 (θέμα 3ο) Πρακτικό του Συμβου¬ 
λίου Χ.Ο.Π., Ν. Χανίων, αποφασίζουμε: 

1. Καθορίζουμε χώρο για την ανέγερση από την 
ΕΛΕΠΑΑΠ «Ειδικού κτιρίου» αναπήρων παίδων στην πε¬ 
ριοχή Χρυσοπηγής Κ. Νεροκούρου, συνολικής επιφάνει¬ 
ας, (ΑΒΓΔΕΑ) = 1.509.72τ.μ. όπωςπεριγράφεται στο συ¬ 
νοδευτικό της απόφαση αυτής τροπογραφικό διάγραμμα 


το θεωρημένο από τον Προσϊστάμενο της Δ/νσης Πολ/ 
μίας με ημερομηνία 19.6.97. 

2. Καθορίζουμε όρους και περιορισμούς δόμησης για 
τον παραπάνω χώρο ως εξής: 

Κάλυψη: 32,51 % 

Δόμηση: 51,30% 

Ύψος: 7.50 

Πλάγιες αποστάσεις: σύμφωνα με το διάγραμμα κάλυ¬ 
ψης της μελέτης. 

Κατά τα λοιπά ότι προβλέπεται από το Π.Δ.: 

24.5.85 (Φ.Ε.Κ. 270 Δ731.5.85) «Δόμηση εκτός σχεδίου». 

3. Η απόφαση αυτή, που δεν προκαλεί δαπάνες σε βά¬ 
ρος του Κρατικού προϋπολογισμού ούτε του προϋπολο¬ 
γισμού της Κοινότητας Νεροκούρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 10 Ιουλίου 1997 

Η Νομάρχης κ.α.α. 

ΙΩΑΝΝΗΣ ΚΛΩΝΙΖΑΚΗΣ 

